
Na temelju članka 20. i članka 42. Zakona o lokalnim porezima („Narodne novine“, br. 115/16, 101/17, 114/22, 114/23 i 152/24) i na temelju članka 33. Statuta Općine Krašić („Glasnik Zagrebačke županije“, broj 21/09, 23/13, 7/18, 9/20  i 17/21) Općinsko  vijeće  Općine  Krašić  na ___. sjednici održanoj  dana  ______ 2026. godine, donosi  


ODLUKU
O LOKALNIM POREZIMA OPĆINE KRAŠIĆ



1. OPĆE ODREDBE

Članak 1.
Ovom se Odlukom, sukladno Zakonu o lokalnim porezima, utvrđuju lokalni porezi koji pripadaju Općini Krašić, visina stope poreza na potrošnju, visina poreza na nekretnine te nadležno porezno tijelo za utvrđivanje i naplatu lokalnih poreza koji pripadaju Općini Krašić.


1. VRSTE LOKALNIH POREZA

Članak 2.
Lokalni porezi Općine Krašić su:
1. porez na potrošnju,
1. porez na nekretnine.


Članak 3.
Porezni obveznik, porezna osnovica, porezna oslobođenja te način obračuna i plaćanja poreza iz članka 2. ove Odluke propisani su Zakonom kojim se uređuju lokalni porezi.

Porez na potrošnju 
Članak 4.
Porez na potrošnju alkoholnih pića (vinjak, rakiju i žestoka pića), prirodnih vina, specijalnih
vina, piva i bezalkoholnih pića u ugostiteljskim objektima plaća se po stopi od 3 %.


Porez na nekretnine 
Članak 5.
Porez na nekretnine plaća se  godišnje, u visini od 4,50 eura/m² korisne površine nekretnine. 


1. UTVRĐIVANJE I NAPLATA POREZA

Članak 6.
Poslove utvrđivanja, evidentiranja, nadzora, naplate i ovrhe radi naplate poreza obavlja Ministarstvo financija – Porezna uprava, u skladu sa zakonom.


Članak 7.
Ovlašćuje se nadležna organizacija platnog prometa zadužena za raspoređivanje uplaćenih prihoda, da naknadu koja pripada Ministarstvu financija – Poreznoj upravi u iznosu od 5 % od ukupno uplaćenih prihoda, obračuna i uplati u državni proračun i to do zadnjeg dana u mjesecu za protekli mjesec.


1. PRIJELAZNE I ZAVRŠNE ODREDBE

Članak 8.
Na sva pitanja koja nisu uređena ovom Odlukom primjenjuje se Zakon o lokalnim porezima i Opći porezni zakon.

Članak 9.
Postupci utvrđivanja i naplate lokalnih poreza započeti po odredbama Odluke o lokalnim porezima Općine Krašić („Glasnik Zagrebačke županije“, broj  64/23), a koji nisu dovršeni do stupanja na snagu ove Odluke,  dovršit će se po odredbama te Odluke.

Članak 10.
Stupanjem na snagu ove Odluke prestaje važiti Odluka o lokalnim porezima Općine Krašić („Glasnik Zagrebačke županije“, broj  64/23).

Članak 11.
Ova Odluka objavit će se u „Glasniku Zagrebačke županije“, a stupa na snagu 1. siječnja 2027. godine.





Klasa: ______________
Urbroj: ______________
Krašić, _________2026.



							               Predsjednica Općinskog  vijeća

							                             Helena Beketić

